**06.12.2023(2).**

**E-pasta nosaukums**

Par ultrasonogrāfijas piemaksu pacientiem līdz 18 gadu vecumam

**E-pasta teksts**

Ņemot vērā, ka bērnu radioloģiskie izmeklējumi ir laikietilpīgāki, jo kvalitatīva izmeklējuma veikšanai nepieciešama gan pacienta pārliecināšana par sadarbību, gan viņa nekustēšanās nodrošināšana izmeklējuma laikā. Papildu nepieciešams laiks, lai izglītotu vecākus par izmeklējuma gaitu, laiks imobilizācijas līdzekļu pielietošanai, atsāpināšanas līdzekļu lietošanai.

Nacionālais veselības dienests apzinās, ka pašreizējie valsts apmaksātie tarifi nenosedz papildu izmaksas, kas rodas, izmeklējot pediatriskos pacientus, tāpēc sākot ar 2024.gada 1. janvāri no valsts budžeta līdzekļiem plānots apmaksāt manipulāciju 50745 “*Piemaksa par ultrasonogrāfiju, dupleksskenēšanu pacientiem līdz 18 gadu vecumam”* (turpmāk – Piemaksa), tarifs 14.54 EUR. Dienests informē, ka Piemaksas manipulāciju bērniem būs jānorāda kopā ar citām ultrasonogrāfijas vai dupleksskenēšanas manipulācijām:

|  |  |
| --- | --- |
| **17120** | “Sonogrāfiska izmeklēšana vienas acs ābola audu diagnostikai ar A attēla un B attēla metodi, ieskaitot fotodokumentāciju, kā arī otras acs salīdzinošu izmeklēšanu” |
| **18045** | “Deguna blakusdobumu sonogrāfiska izmeklēšana” |
| **50696** | “Uropoētiskās sistēmas ultrasonogrāfija” |
| **50697** | “Muskuloskeletālā ultrasonogrāfija” |
| **50700** | “Vēdera dobuma un retroperitoneālās telpas orgānu ultrasonogrāfija” |
| **50709** | “Neirosonogrāfija zīdaiņiem (caur avotiņu vai transkraniāli)” |
| **50713** | “Kakla un citu virspusējo audu (t.sk. vairogdziedzera, epitēlijķermenīšu, limfmezglu) ultrasonogrāfija” |
| **50714** | “Krūšu ultrasonogrāfija” |
| **50717** | “Sievietes iegurņa orgānu transabdomināla un/vai transvagināla ultrasonogrāfija” |
| **50719** | “Krūšukurvja un/vai pleiras telpas ultrasonogrāfija” |
| **50723** | “Sēklinieku ultrasonogrāfija” |
| **50734** | “Siekalu dziedzeru ultrasonogrāfija” |
| **50738** | “Zīdaiņa gūžu ultrasonogrāfija” |
| **06100** | “Brahiocefālo asinsvadu doplerogrāfija ar spektra analīzi un funkcionālām provēm” |
| **06102** | “Brahiocefālo asinsvadu dupleksskenēšana ar krāsas doplerogrāfiju un spektra analīzi” |
| **06115** | “Vēdera aortas un visu tās zaru krāskodēta dupleksskenēšana” |
| **06116** | “Aortas loka un descendējošās daļas krāskodēta dupleksskenēšana” |
| **06117** | “Abu roku artēriju krāskodēta dupleksskenēšana” |
| **06118** | “Abu kāju artēriju krāskodēta dupleksskenēšana” |
| **06119** | “Transkraniāla krāskodēta dupleksskenēšana (arī jaundzimušajiem)” |
| **06121** | “Transkraniāla krāskodēta dupleksskenēšana ar kontrastvielu” |
| **06122** | “Abu roku vēnu krāskodēta dupleksskenēšana” |
| **06123** | “Abu kāju vēnu krāskodēta dupleksskenēšana” |
| **06124** | “Vēdera dobuma vēnu krāskodēta dupleksskenēšana” |